ক্রিস জর্দান
ক্রিস্টোফার জেমস জর্দান (জন্ম: ৪ অক্টোবর, ১৯৮৮) বার্বাডোসে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম প্রতিশ্রুতিশীল অল-রাউন্ডার হিসেবে তাকে বিবেচনা করা হয়। জর্দান ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন। গড়ে ঘণ্টা প্রতি ৮০ মাইল বেগে নিয়মিতভাবে বোলিংয়ে পারদর্শী তিনি। ২০০৭ সালে সারে দলের সর্বাপেক্ষা উদীয়মান খেলোয়াড় হিসেবে এনবিসি ডেনিস কম্পটন পুরস্কার লাভ করেন।